*Dette dokumentet inneholder informasjon om nye eller forbedrede teknologier som ikke er tilgjengelig på foregående modeller.*

**Avansert dynamisk bildestabilisator**

PowerShot G3 X har en avansert 5-akset dynamisk bildestabilisator som kompenserer for kraftige bevegelser som oppstår når du går, kjører eller til og med løper. Det gjør det enklere å få stødige filmopptak i full HD, som vises jevne ut på en storskjerm.

Den intelligente bildestabilisatoren jobber kontinuerlig og tilpasser den optiske bildestabiliseringen til motivet, mens det siste nye innen dynamisk bildestabilisering gir brukerne en rekke innstillingsvalg: Lav gir kun optisk korrigering, Standard gir optisk og digital korrigering, og Høy gir optisk og kraftig digital korrigering. Ved å tilpasse innstillingen til opptaket, får fotografen større kontroll og sikres best mulig bilder eller filmopptak – uansett motiv.

**Canon 24mm objektiv med 25x optisk zoom (f/2.8– 5.6)**

PowerShot G3 X er utstyrt med et nyutviklet 24mm objektiv med 25x optisk zoom, som byr på en rekke ulike brennvidder perfekt til alt fra landskapsbilder med ultravidvinkel, til nærbilder på lang avstand. Den lyssterke blenderåpningen på f/2.8 til 5.6 gjør det mulig å fotografere med kortere lukkertid i svakt lys, og å ta bilder med flott bakgrunnsuskarphet. Videre er zoommekanismen utstyrt med en meget presis mikro USM II-motor som sørger for stille zooming og er perfekt til opptak av filmer i høy kvalitet.

Objektivet er designet over samme lest som utskiftbare objektiver, og ved å benytte en konstruksjon med seks linsegrupper, kombineres objektivets positive og negative linser tre ganger, noe som reduserer lengden på objektivet og er perfekt til kameraets kompakte utforming. Økt brennvidde kan gi kromatisk avvik, og objektivet er derfor utstyrt med både UD-linser og asfæriske linser som korrigerer kromatisk avvik i hele det fulle zoomområdet, og sikrer dermed flotte bilder.

**Camera Connect-app**

Med den nye Camera Connect-appen har Canon slått sammen flere apper for å gi brukerne mulighet til å koble et hvilket som helst Canon-kamera med Wi-Fi-funksjonalitet, inkludert digitale speilreflekskameraer og kompaktkameraer, til en mobil enhet ved hjelp av en enkelt app. Den nye appen gir deg mulighet til å fjernstyre kameraet, samt tilgang til en rekke avanserte funksjoner, som berøringsstyrt autofokus og mange kreative programmer.